บัวหลวงขายกองทุนใหม่ลงทุน5เดือน
บลจ.บัวหลวง ส่งกองทุนใหม่เน้นลงทุนพันธบัตรรัฐในประเทศ อายุ 5 เดือน
3 พ.ย. 2553

บลจ.บัวหลวง ส่งกองทุนใหม่เน้นลงทุนพันธบัตรรัฐในประเทศ อายุ 5 เดือน
รายงานข่าวจากบริษัทหลักทรัพย์จัดการกองทุน (บลจ.) บัวหลวง แจ้งว่า บริษัทจะเปิดขายหน่วยลงทุนของกองทุนรวมบัวหลวงธนรัฐ 18/10 (B18/10) ระหว่างวันที่ 3-9 พ.ย.2553 โดยกองทุนมีอายุประมาณ 5 เดือน ขนาดโครงการ 1,000 ล้านบาท เน้นลงทุนในตราสารหนี้ภาครัฐ เช่น พันธบัตรรัฐบาล พันธบัตรธนาคารแห่งประเทศไทย ตั๋วเงินคลัง
ทั้งนี้ กองทุนดังกล่าวเหมาะสมกับเงินลงทุนส่วนที่ต้องการความมั่นคง และความเสี่ยงต่ำ เพื่อโอกาสในการรับผลตอบแทนที่สูงกว่าการฝากเงิน โดยไม่ต้องไปลงทุนในหุ้น ลงทุนขั้นต่ำ 10,000 บาท ที่ราคาเสนอขาย 10 บาทต่อหน่วยลงทุน